CELEX: 31999F0130(09)
Language: da
Date: 1998-10-15 00:00:00
Title: Retsakt vedtaget af Europols styrelsesråd den 15. oktober 1998 om fastsættelse af regler for Europols eksterne forbindelser med organisationer, der er tilknyttet Den Europæiske Union

Avis juridique important

|

31999F0130(09)

Retsakt vedtaget af Europols styrelsesråd den 15. oktober 1998 om fastsættelse af regler for Europols eksterne forbindelser med organisationer, der er tilknyttet Den Europæiske Union  

EF-Tidende nr. C 026 af 30/01/1999 s. 0089 - 0090

RETSAKT VEDTAGET AF EUROPOLS STYRELSESRÅD den 15. oktober 1998 om fastsættelse af regler for Europols eksterne forbindelser med organisationer, der er tilknyttet Den Europæiske Union (1999/C 26/10)STYRELSESRÅDET HAR -under henvisning til konventionen, udarbejdet på grundlag af artikel K.3 i traktaten om Den Europæiske Union, om oprettelse af en europæisk politienhed (Europol-konventionen) (1), særlig artikel 42, stk. 1, ogud fra følgende betragtning:Det tilkommer styrelsesrådet med enstemmighed at fastsætte regler for Europols eksterne forbindelser med organisationer, der er tilknyttet Den Europæiske Union -VEDTAGET FØLGENDE REGLER:Artikel 1 DefinitionerI disse regler forstås ved:a) »organisationer, der er tilknyttet Den Europæiske Union« de organisationer, der er omhandlet i Europol-konventionens artikel 10, stk. 4, nr. 1, 2 og 3b) »aftale«: en aftale, der er indgået med henblik på at opfylde målsætningerne i Europol-konventionens artikel 2.Artikel 2 Aftaler1. Europol kan indgå aftaler med organisationer, der er tilknyttet Den Europæiske Union.2. Styrelsesrådet kan bestemme, med hvilke organisationer med tilknytning til Den Europæiske Union der må forhandles aftaler.3. Europols direktør indleder forhandlinger om sådanne aftaler efter forudgående tilladelse fra styrelsesrådet. Aftalen kan kun indgås, når den er godkendt af styrelsesrådet.Artikel 3 ForbindelsesofficererUdstationering af forbindelsesofficerer fra Europol ved organisationer, der er tilknyttet Den Europæiske Union, og udstationering ved Europol af forbindelsesofficerer fra organisationer, der er tilknyttet Den Europæiske Union, kræver, at der indgås en aftale. I en sådan aftale fastsættes betingelserne for udstationeringen og forbindelsesofficerernes beføjelser.Artikel 4 Modtagelse af højtstående embedsmændEuropols direktør orienterer regelmæssigt styrelsesrådet om besøg i Europol af højtstående embedsmænd fra organisationer, der er tilknyttet Den Europæiske Union.Artikel 5 Regelmæssige møder1. Europols direktør kan, efter styrelsesrådets godkendelse afholde regelmæssige møder med organisationer, der er tilknyttet Den Europæiske Union.2. Hvis det er fastsat i en aftale, at der skal afholdes regelmæssige møder, er styrelsesrådets godkendelse ikke længere nødvendig.Artikel 6 Orientering af styrelsesrådetEuropols direktør orienterer regelmæssigt styrelsesrådet om Europols eksterne forbindelser med organisationer, der er tilknyttet Den Europæiske Union.Artikel 7 Udveksling af oplysninger1. Disse regler berører ikke reglerne om Europols videregivelse af personoplysninger til tredjelande og eksterne organisationer, bestemmelserne om sikkerhedsbeskyttelse af Europol-oplysninger og reglerne om Europols modtagelse af oplysninger fra tredjeparter.2. a) Europol kan med henblik på at opfylde målsætningerne i konventionens artikel 2 videregive andre oplysninger end personoplysninger, som er undergivet et grundlæggende beskyttelsesniveau som omhandlet i artikel 8, stk. 1, i bestemmelserne om sikkerhedsbeskyttelse af Europol-oplysninger- hvis der er indgået en aftale herom på de betingelser, der er fastsat i artikel 2 i denne retsakt- hvis Europols direktør for bestemte oplysningers vedkommende vurderer, at beskyttelsen af disse oplysninger er garanteret af den pågældende organisation, der er tilknyttet Den Europæiske Union.b) For så vidt angår videregivelse af andre oplysninger end personoplysninger, der er klassificeret som Europol 1, 2 eller 3, skal der foreligge en aftale. I en sådan aftale skal der tages hensyn til bestemmelserne om sikkerhedsbeskyttelse af Europol-oplysninger.Artikel 8 IkrafttrædenDisse regler træder i kraft den 1. januar 1999.Udfærdiget i Haag, den 15. oktober 1998.På styrelsesrådets vegneK. RUSOFormand(1) EFT C 316 af 27.11.1995, s. 1.